CELEX: 32011D0246
Language: hu
Date: 2011-04-18 00:00:00
Title: 2011/246/EU: A Bizottság határozata ( 2011. április 18. ) az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, az ajtókra, ablakokra, ablaktáblákra, zsaluziákra, kapukra és a hozzájuk tartozó vasalatokra vonatkozó igazolási eljárásáról szóló 1999/93/EK határozat módosításáról (az értesítés a C(2011) 2587. számú dokumentummal történt)  EGT-vonatkozású szöveg

19.4.2011   
            
            
               HU
            
            
               Az Európai Unió Hivatalos Lapja
            
            
               L 103/114
            
         A BIZOTTSÁG HATÁROZATA
   (2011. április 18.)
   az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, az ajtókra, ablakokra, ablaktáblákra, zsaluziákra, kapukra és a hozzájuk tartozó vasalatokra vonatkozó igazolási eljárásáról szóló 1999/93/EK határozat módosításáról
   (az értesítés a C(2011) 2587. számú dokumentummal történt)
   (EGT-vonatkozású szöveg)
   (2011/246/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 13. cikke (4) bekezdésére,
   az Építésügyi Állandó Bizottsággal folytatott konzultációt követően,
   mivel:
   
               (1)
            
            
               A Bizottság elfogadta az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, az ajtókra, ablakokra, ablaktáblákra, zsaluziákra, kapukra és a hozzájuk tartozó vasalatokra vonatkozó igazolási eljárásáról szóló, 1999. január 25-i 1999/93/EK határozatot (2).
            
         
               (2)
            
            
               A 89/106/EGK irányelv 13. cikke előírja, hogy a megfelelőséget az irányelv III. mellékletének megfelelően kell meghatározni.
            
         
               (3)
            
            
               Az ajtók és kapuk tervezett felhasználási területeinek áttekintését követően a megfelelőség igazolására szolgáló, vonatkozó eljárásokat módosítani kell, hogy a nem a tűz-/füstszakaszhatárokon és menekülési útvonalakon használt ablakokhoz és ajtókhoz tartozó vasalatokra vonatkozó rendelkezéseket is magukban foglaljanak.
            
         
               (4)
            
            
               Ezért az 1999/93/EK határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az 1999/93/EK határozat III. mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. április 18-án.
      
         
            a Bizottság részéről
         
         Antonio TAJANI
         
            alelnök
         
      
   
   
      (1)  HL L 40., 1989.2.11., 12. o.
   
      (2)  HL L 29., 1999.2.3., 51. o.
   
      MELLÉKLET
      
         
            „III. MELLÉKLET
            TERMÉKCSALÁD
            
               AJTÓK, ABLAKOK, ABLAKTÁBLÁK, ZSALUZIÁK, KAPUK ÉS A HOZZÁJUK TARTOZÓ VASALATOK
            
            
               (1/1)
            
            1.   Megfelelőségigazolási rendszerek
            Az alábbiakban felsorolt termék(ek) és tervezett felhasználási terület(ek) tekintetében a Bizottság felkéri az Európai Szabványügyi Bizottságot/az Európai Elektrotechnikai Szabványügyi Bizottságot (CEN/CENELEC), hogy a vonatkozó harmonizált szabvány(ok)ban írja elő a következő megfelelőségigazolási rendszer(eke)t:
            
                        Termék(ek)
                     
                     
                        Tervezett felhasználási terület(ek)
                     
                     
                        Szint(ek) vagy osztály(ok)
                     
                     
                        Megfelelőségigazolási rendszer(ek)
                     
                  
                        Ajtók és kapuk (a hozzájuk tartozó vasalatokkal vagy azok nélkül)
                     
                     
                        tűz-/füstszakaszhatárokon és menekülési útvonalakon
                     
                     
                        —
                     
                     
                        1
                     
                  
                        egyéb meghatározott, különleges felhasználások és/vagy olyan felhasználások, amelyek esetében különleges követelményeknek kell megfelelni, különösen a zajvédelem, az energiatakarékosság, a víz- és légzárás és az üzembiztonság szempontjából (azaz NEM tűz-/füstszakaszhatárokon és NEM menekülési útvonalakon történő használat)
                     
                     
                        —
                     
                     
                        3
                     
                  
                        csak belső közlekedésre
                     
                     
                        —
                     
                     
                        4
                     
                  
                        Ablakok (a hozzájuk tartozó vasalatokkal vagy azok nélkül)
                     
                     
                        tűz-/füstszakaszhatárokon és menekülési útvonalakon
                     
                     
                        —
                     
                     
                        1
                     
                  
                        minden egyéb
                     
                     
                        —
                     
                     
                        3
                     
                  
                        Ajtókhoz, kapukhoz és ablakokhoz tartozó vasalatok
                     
                     
                        tűz-/füstszakaszhatárokon és menekülési útvonalakon
                     
                     
                        —
                     
                     
                        1
                     
                  
                        minden egyéb
                     
                     
                        —
                     
                     
                        3
                     
                  
                        Ablaktáblák és zsaluziák (a hozzájuk tartozó vasalatokkal vagy azok nélkül)
                     
                     
                        külső használatra
                     
                     
                        —
                     
                     
                        4
                     
                  
                        
                                    1. rendszer:
                                 
                                 
                                    lásd a 89/106/EGK irányelv III. melléklete 2. szakaszának i. pontját, a minták ellenőrző vizsgálata nélkül.
                                 
                              
                                    3. rendszer:
                                 
                                 
                                    lásd a 89/106/EGK irányelv III. melléklete 2. szakaszának ii. pontjában a második lehetőséget.
                                 
                              
                                    4. rendszer:
                                 
                                 
                                    lásd a 89/106/EGK irányelv III. melléklete 2. szakaszának ii. pontjában a harmadik lehetőséget.
                                 
                              
                  A rendszerre vonatkozó előírásnak akkor is alkalmazhatónak kell lennie, ha egy bizonyos tulajdonság tekintetében a teljesítményt nem kell meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelményekkel (lásd a 89/106/EGK irányelv 2. cikkének (1) bekezdését és adott esetben az értelmező dokumentumok 1.2.3. záradékát). Ilyen esetekben a gyártó — amennyiben nem kívánja a termék ilyen tekintetben vett teljesítményét közölni — az ilyen tulajdonság ellenőrzésére nem kötelezhető.”